Niels Vibe Stockfleth

Nils Joachim Christian Vibe Stockfleth (ođđajagimánu 11. beaivvi 1787 – cuoŋománu 26. beaivái 1866) lei norgalaš gielladutki, báhppa ja miššonbargi sámiid gaskkas. Son bálvalii offisearan Dánmárkku armeas 1809:as, oassálasttii Slesvig-Holstein soahtái ja šattai 1814:s offisearan Norgga armeas. 1820:s son álggii teologiijaohppui. Go lei čađahan ámmáteksámena 1825:s, son šattai suohkanbáhppan Várggáin. Beassandihte johttisápmelaččaid lágabui, son sirdošuvvui Davvesiidii 1828:s. Son vulggii mielde dálveorohagaide ja doalai ipmilbálvalusaid lávus duoddaris, dan dihte go "juohkeládje eallit nugo sii ja leahket nugo sápmelaččat sihke hupmamis ja láhttemis".Kvammen s.24

Son ozai luohpat báhppan nu ahte beasai álkibut doaibmat sápmelažžaide buorrin, earret eará almmuhii čállosiid sin gillii. Stockfleth dagahii, ovttas professoriiguin Rask, Lönnrot ja Castren, ođđa alfabehta mii buorebut ovdanbuvttii sámi hupmangiela. Son ovddidii 1848:s ahte buot báhpat geat galge Finnmárkus bálvalit ferteje sámegiela eksámena čađahit. 

1836 rájes lei eanaš áiggi Kristianias, gos oahpahii sámegiela ja suomagiela Oslo Universitehtas. 1853s son guđii universitehta ja oaivegávpoga, Sandefjordii buorrin. Stockfleth lea čállan mánga oahppogirjji ja vuoiŋŋalaš čállosiid sámegillii.

 Válljejuvvon bibliografiija

 Ođđa testameanta sámegillii (1840)
Bidrag til kundskab om finnerne i kongeriget Norge (1848)
Bidrag til kundskab om qvenerne i kongeriget Norge
Norsk-lappisk ordbog (1852)
Dagbog over mine missionsreiser i Finmarken (1860) (ollesteaksta dáppe: www.altabibliotek.net.)

 Geahča maid 
Guovdageainnu stuimmit
Sámi giellahistorjá

 Gáldu 
 Kvammen, Kåre: «Presten som nesten ble same» girjjis Vår kirke i nord. Årbok for Hålogaland 1987
Nordisk familjebok

 Čujuhusat 

Kategoriija:Sámi historjá
Kategoriija:Riegádeamit 1787
Kategoriija:Jápmimat 1866
Kategoriija:Norgalaš gielladutkit
Kategoriija:Norgalaš báhpat